**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL PLUNGĖS RAJONO SAVIVALDYBĖS SKOLINIMOSI TVARKOS PATVIRTINIMO**

2023 m. kovo 30 d. Nr.T1-

Plungė

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir 2022 m. birželio 30 d. Lietuvos Respublikos vietos savivaldos įstatymo Nr. I-533 pakeitimo įstatymu Nr. XIV-1268, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės skolinimosi tvarką (pridedama).
2. Pripažinti netekusiais galios:

2.1. Plungės rajono savivaldybės tarybos 2015 m. gegužės 21 d. sprendimą Nr. T1-141 „Dėl Plungės rajono savivaldybės skolinimosi tvarkos patvirtinimo“;

2.2. Plungės rajono savivaldybės tarybos 2016 m. liepos 28 d. sprendimą Nr. T1-197 „Dėl Plungės rajono savivaldybės tarybos 2015 m. gegužės 21 d. sprendimo Nr. T1-141 „Dėl Plungės rajono savivaldybės skolinimosi tvarkos patvirtinimo“ pakeitimo“.

3. Nustatyti, kad šis sprendimas įsigalioja tą dieną, kai naujai išrinkta 2023–2027 metų kadencijos Plungės rajono savivaldybės taryba susirenka į pirmąjį posėdį.

Savivaldybės meras

SUDERINTA:

Administracijos direktorius Mindaugas Kaunas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Finansų ir biudžeto skyriaus vedėjo pavaduotoja Margarita Tamošauskienė

PATVIRTINTA

Plungės rajono savivaldybės tarybos 2023 m. kovo 30 d.

sprendimu Nr. T1-

**PLUNGĖS RAJONO SAVIVALDYBĖS**

**SKOLINIMOSI TVARKA**

**I SKYRIUS**

**BENDROSIOS NUOSTATOS**

1. Plungės rajono savivaldybės skolinimosi tvarka (toliau – Tvarka) reglamentuoja Plungės rajono savivaldybės (toliau – Savivaldybė) paskolų ėmimo, garantijų suteikimo, paimtų paskolų panaudojimo tvarką ir Savivaldybės skolos, skolinimosi ir garantijų limitų laikymąsi.

2. Tvarkoje vartojamos sąvokos apibrėžtos Lietuvos Respublikos civiliniame kodekse, Lietuvos Respublikos investicijų įstatyme, Lietuvos Respublikos vietos savivaldos įstatyme, Lietuvos Respublikos biudžeto sandaros įstatyme ir Lietuvos Respublikos valstybės skolos įstatyme ir Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

3. Savivaldybė skolinasi vadovaudamasi Lietuvos Respublikos biudžeto sandaros įstatymu, Lietuvos Respublikos vietos savivaldos įstatymu, Lietuvos Respublikos viešųjų pirkimų įstatymu, Lietuvos Respublikos fiskalinės sutarties įgyvendinimo konstituciniu įstatymu ir Lietuvos Respublikos Vyriausybės patvirtintomis Savivaldybių skolinimosi taisyklėmis (toliau – Taisyklės).

4. Plungės rajono savivaldybės taryba (toliau – Taryba) priima sprendimus dėl paskolų ėmimo ir garantijų teikimo už ilgalaikes paskolas. Šios paskolos naudojamos tik investicijų projektams finansuoti pagal Vyriausybės nustatytą tvarką, laikantis įstatymų nustatytų skolinimosi limitų ir gavus savivaldybės kontrolieriaus (Savivaldybės Kontrolės ir audito tarnybos) išvadą.

5. Savivaldybės skolinimosi limitus nustato Lietuvos Respublikos Seimas, tvirtindamas atitinkamų metų Lietuvos Respublikos valstybės biudžeto ir savivaldybių biudžetų finansinius rodiklius.

**II SKYRIUS**

**SAVIVALDYBĖS SKOLINIMASIS, SKOLINIMOSI IR GARANTIJŲ LIMITŲ LAIKYMASIS**

6. Savivaldybė skolindamasi įvertina, ar prisiimdama skolinius įsipareigojimus neviršys Lietuvos Respublikos atitinkamų metų valstybės biudžeto ir savivaldybių biudžetų finansinių rodiklių patvirtinimo įstatyme nustatytų:

6.1. Savivaldybės skolos limito, į kurį įskaitomi visi Savivaldybės prisiimti, bet dar neįvykdyti įsipareigojimai grąžinti kreditoriams lėšas pagal:

6.1.1. paskolų sutartis;

6.1.2. finansinės nuomos (lizingo) sutartis (tarp jų – valdžios ir privataus subjektų partnerystės sutartis, jeigu jos teisės aktų, reglamentuojančių viešojo ir privataus sektorių partnerystę, nustatyta tvarka laikomos finansinės nuomos (lizingo) sutartimis, ir veiklos nuomos sutartis, kurios pagal finansų ministro patvirtintus Viešojo sektoriaus apskaitos ir finansinės atskaitomybės standartus laikomos finansinės nuomos (lizingo) sutartimis);

6.1.3. kitus įsipareigojamuosius skolos dokumentus:

6.1.3.1. komercinius popierius;

6.1.3.2. paprastuosius ir įsakomuosius vekselius;

6.1.3.3. faktoringo (be regreso teisės) sutartis;

6.1.3.4. kreditorinio reikalavimo perleidimo sutartis;

6.1.3.5. prekybos kreditų restruktūrizavimo sutartis, – kai sudarant naują dvišalį susitarimą, keičiamos prekių tiekėjo ar paslaugų teikėjo suteikto prekybos kredito pagrindinės sąlygos (sudaromas naujas panaudoto kredito mokėjimų grafikas ir (ar) nustatomos palūkanos);

6.1.3.6. kitus įsipareigojamuosius skolos dokumentus, pagal kuriuos Savivaldybės mokėjimai prekių tiekėjui ar paslaugų teikėjui perleidžiami finansų įstaigai ir (ar) kitam subjektui ir (arba) finansų įstaiga ir (ar) kitas subjektas neturi tiesioginės ar netiesioginės regreso teisės į prekių tiekėją ar paslaugų teikėją, jeigu Savivaldybė nevykdo mokėjimo įsipareigojimų finansų įstaigai ir (ar) kitam subjektui;

6.2. Savivaldybės metinio grynojo skolinimosi limito, į kurį įskaitomas einamaisiais biudžetiniais metais Savivaldybės skolinantis prisiimtų ir įvykdytų įsipareigojimų (pagal Tvarkos 6.1.1–6.1.3 papunkčiuosenurodytus dokumentus) sumų skirtumas biudžetinių metų pabaigoje;

6.3. Savivaldybės garantijų limito, į kurį įskaitomi Savivaldybės prisiimti įsipareigojimai pagal garantijas dėl Savivaldybės kontroliuojamų įmonių prisiimtų, bet dar neįvykdytų įsipareigojimų grąžinti kreditoriams lėšas pagal Tvarkos 6.1.1–6.1.3 papunkčiuosenurodytus dokumentus.

**III SKYRIUS**

**LĖŠŲ SKOLINIMASIS, GRĄŽINIMAS**

7. Sprendimų projektus dėl paskolų ėmimo, vadovaudamasis Savivaldybės administracijos Strateginio planavimo ir investicijų skyriaus pateiktu raštu apie skolintų lėšų poreikį, ir garantijų teikimo už ilgalaikes paskolas ruošia Finansų ir biudžeto skyrius. Šios paskolos naudojamos tik investicijų projektams finansuoti pagal Vyriausybės nustatytą tvarką, laikantis įstatymų nustatytų skolinimosi limitų.

8. Savivaldybės Kontrolės ir audito tarnyba, turėdama sprendimo projektą, informaciją apie skolinimosi limitus ir kitus reikalingus dokumentus, pateikia Ekonomikos, finansų ir biudžeto komitetui ir Tarybai išvadą dėl skolinimosi.

9. Savivaldybė Tarybos sprendimu gali imti paskolas iš valstybės perskolinamų paskolų, taip pat gali imti paskolas su valstybės garantija, vadovaudamasi teisės aktais, reglamentuojančiais valstybės perskolinamų paskolų ir valstybės garantijų teikimo, suteiktų perskolinamų paskolų grąžinimo ir valstybės garantijų administravimą.

10. Savivaldybės administracijos Finansų ir biudžeto skyrius organizuoja lėšų skolinimosi iš kredito įstaigų apklausos būdu procedūras:

10.1. parengia Savivaldybės mero (toliau – Meras) potvarkį, kuriuo:

10.1.1. patvirtinamos paskolos paslaugos teikimo sąlygos, pasiūlymo forma;

10.1.2. nurodomos ne mažiau kaip 3 kredito įstaigos, į kurias kreiptis dėl pasiūlymo pateikimo;

10.1.3. sudaroma komisija kredito įstaigų pasiūlymams nagrinėti ir laimėtojui nustatyti;

10.2. elektroniniu paštu arba raštu kreipiasi į kredito įstaigas, nurodytas Mero potvarkyje, su prašymu pateikti pasiūlymus pagal Savivaldybės keliamus reikalavimus. Pasiūlymams pateikti nustatomas 1–4 savaičių terminas. Pasiūlymus raštu prašo pateikti vokuose;

10.3. gautus pasiūlymus komisija, patvirtinta Mero potvarkiu, vertina tik pagal kredito įstaigoms apklausos metu nurodytus kriterijus. Vertinimas vyksta ne ilgiau kaip 1 mėnesį;

10.4. informuoja elektroniniu paštu arba raštu kredito įstaigas apie paskolos paslaugos apklausos procedūros rezultatus per vieną darbo dieną nuo sprendimo apie laimėtoją priėmimo dienos;

10.5. geriausią pasiūlymą pateikusiai kredito įstaigai Savivaldybė siūlo sudaryti paskolos paslaugos teikimo sutartį.

11. Finansų ministerija iš Lietuvos Respublikos valstybės biudžeto apyvartos lėšų Savivaldybei gali teikti trumpalaikes paskolas laikinam pajamų trūkumui padengti, kai šiam tikslui nepakanka Savivaldybės biudžeto apyvartos lėšų. Paskolų ėmimo tvarka aprašyta Lietuvos Respublikos Vyriausybės nutarimu patvirtintose Savivaldybių skolinimosi taisyklėse. Į skolinimosi ir skolos limitus neįskaitomos iš valstybės biudžeto suteiktos trumpalaikės paskolos laikinam pajamų trūkumui padengti.

12. Trumpalaikės paskolos iš Finansų ministerijos laikinam pajamų trūkumui padengti Savivaldybei neteikiamos, jeigu Savivaldybės biudžetas nepatvirtintas arba, Finansų ministerijos sprendimo priėmimo metu turimais duomenimis, Savivaldybė nevykdo įsipareigojimų pagal anksčiau pasirašytas ir sprendimo priėmimo metu galiojančias Finansų ministerijos suteiktų paskolų iš Lietuvos Respublikos valstybės biudžeto arba valstybės vardu pasiskolintų lėšų sutartis.

13. Biudžetinės įstaigos savo vardu negali skolintis lėšų, prisiimti jokių skolinių įsipareigojimų.

14. Merui arba jį pavaduojančiam asmeniui pasirašius sutartis su banku dėl paskolų paėmimo, asignavimų valdytojai pagal Tarybos sprendimą ir Mero potvarkiu patvirtintą paskolos lėšų panaudojimo paskirtį ir pagal patvirtintas programų sąmatas pateikia Meruilaisvos formos prašymą dėl lėšų pervedimo į jų sąskaitas. Kartu su prašymais pateikiami dokumentų, patvirtinančių paskolos panaudojimą pagal paskolos lėšų panaudojimo paskirtį, kopijas.

15. Finansų ir biudžeto skyrius planuoja lėšų poreikį paskoloms grąžinti, įsipareigojimams pagal skolos dokumentus vykdyti ir palūkanoms mokėti, paskolų sutartyse ir įsipareigojamuose skolos dokumentuose nustatytais terminais vykdo skolinius įsipareigojimus ir moka palūkanas, tvarko skolų grąžinimo ir palūkanų mokėjimo apskaitą, kontroliuoja, kad skolintos lėšos būtų naudojamos pagal Mero potvarkiu ir Programų sąmatas patvirtintą paskolos lėšų panaudojimo paskirtį.

**IV SKYRIUS**

**ATSAKOMYBĖ IR KONTROLĖ**

16. Savivaldybės skolinimosi limitus kontroliuoja, paskolų apskaitą tvarko Finansų ir biudžeto skyrius. Pagal poreikį pateikia skolinimosi limitų skaičiavimus Merui, komitetams, Savivaldybės Kontrolės ir audito tarnybai ir kt.

17. Finansų ir biudžeto skyrius finansų ministro nustatyta tvarka ir terminais privalo pateikti Finansų ministerijai statistinę informaciją apie Savivaldybės skolinimąsi.

18. Savivaldybės kontroliuojamos įmonės, paėmusios paskolas su Savivaldybės garantija, pasibaigus ketvirčiui (ne vėliau kaip iki kito ketvirčio 15 dienos) raštu (laisvos formos) pateikia Merui ataskaitas apie paskolų grąžinimą.

19. Finansų ir biudžeto skyrius informaciją apie Savivaldybės skolinius įsipareigojimus Ekonomikos, finansų ir biudžeto komitetui pateikia Komiteto darbo plane numatytais laikotarpiais.

--------------------------------------------

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS SKOLINIMOSI TVARKOS PATVIRTINIMO“**

2023 m. kovo 2 d.

Plungė

**1. Parengto teisės akto projekto tikslai, uždaviniai, problemos esmė.**

Parengtu teisės akto projektu Savivaldybės tarybai teikiama tvirtinti Plungės rajono savivaldybės skolinimosi tvarka, kuri buvo patvirtinta 2015 m. gegužės 21 d. sprendimu Nr. T1-141 „Dėl Plungės rajono savivaldybės skolinimosi tvarkos patvirtinimo“ ir pakeista Plungės rajono savivaldybės tarybos 2016 m. liepos 28 d. sprendimu Nr. T1-197 „Dėl Plungės rajono savivaldybės tarybos 2015 m. gegužės 21 d. sprendimo Nr. T1-141 „Dėl Plungės rajono savivaldybės skolinimosi tvarkos patvirtinimo“ pakeitimo“.

**2. Kaip šiuo metu yra sprendžiami projekte aptarti klausimai.**

Šiuo metu yra vadovaujamasi galiojančia tvarka.

**3. Kodėl būtina priimti sprendimą, kokių pozityvių rezultatų laukiama.**

Patvirtintas Savivaldybės tarybos sprendimas atitiks teisės aktus, įsigaliosiančius nuo 2023 m. balandžio 1 d.

**4. Siūlomos teisinio reguliavimo nuostatos.**

Teisės akto projektas parengtas pagal Lietuvos Respublikos vietos savivaldos įstatymo naują redakciją, kuri įsigalios 2023 metų balandžio 1 d., bet įstatymo nuostatos bus pradėtos taikyti, kai 2023 m. naujai išrinkta Savivaldybės taryba susirinks į pirmąjį posėdį. Iki pirmojo 2023 m. naujai išrinktos Savivaldybės tarybos posėdžio bus taikomos iki 2023 m. kovo 31 d. galiojusios Lietuvos Respublikos vietos savivaldos įstatymo nuostatos.

Taip pat projektas papildytas dabar galiojančiose Savivaldybių skolinimosi taisyklėse

**5. Pateikti skaičiavimus, išlaidų sąmatas, nurodyti finansavimo šaltinius.**

Skolinimosi tvarka reikalinga finansuojant projektus iš skolintų lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pagal teikiamą sprendimo projektą pripažinti netekusiais galios:

1. Plungės rajono savivaldybės tarybos 2015 m. gegužės 21 d. sprendimą Nr. T1-141 „Dėl Plungės rajono savivaldybės skolinimosi tvarkos patvirtinimo“;
2. Plungės rajono savivaldybės tarybos 2016 m. liepos 28 d. sprendimą Nr. T1-197 „Dėl Plungės rajono savivaldybės tarybos 2015 m. gegužės 21 d. sprendimo Nr. T1-141 „Dėl Plungės rajono savivaldybės skolinimosi tvarkos patvirtinimo“ pakeitimo“.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Korupcijos pasireiškimo tikimybių nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Pagal teisės aktus, įsigaliosiančius nuo 2023 m. balandžio 1 d.

**9. Nurodyti, kuri sprendimo projekto ar pridedamos medžiagos dalis (remiantis teisės**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Sprendimas bus viešinamas Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija.**

Pridedamas sprendimo projekto lyginamasis variantas.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* | *Atitiks įsigaliosiančius teisės aktus nuo 2023 m. balandžio 1 d.* | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Finansų ir biudžeto skyriaus vedėjo pavaduotoja Margarita Tamošauskienė